En av de mange nye funksjonene i Photoshop er Content-Aware. Den kom i først Photoshop CS5, så ble den forbedret i Photoshop CS6 og er ytterligere forbedret nå i Photoshop CC. Den gjør en analyse og fyller så merket området med det den mener vil passe inn der. På denne måten kan en da fjerne uønskete elementer på en grei måte.
Her har jeg brukt Content-Aware for å la Photoshop fylle inn passende bakgrunn der elementet var. Syntes vel Photoshop har gjort en rimelig god jobb her. Nå er det ikke sikkert den gjør det perfekt i første forsøk. Jeg måtte bruke 3 operasjoner for å få det perfekt, men så syntes jeg også resultatet ble anstendig bra.
Når du skal bruke funksjonen Content-Aware, er det lurt å bruke den før du reduserer størrelsen på bildet. Dette fordi at da har Photoshop mer data å jobbe med for analyse av hva den skal fylle tomrommet med.
I Photoshop er det mange veier til å løse et problem, her er en måte å fjerne røde øyne på. Zoom inn på det røde øyet, velg Sponge Tool (snarvei O - shift O) fra verktøypaletten. Det ligger sammen med Dodge og Burn Tool's/verktøy og du må kanskje høyreklikke på et av disse for å få dette valgt (fra Photoshop 7 og nyere). Deretter velger du en myk pensel med en diameter litt større en pupillen og med Modus på Mindre metning/Desaturate og 100% flyt/flow. Sett forgrunnsfargen til øyenfargen, deretter er det bare å klikke nødvendige antall ganger på pupillen. Med denne metoden beholder du refleksen i øyet.